Commodore 16

Commodore 16 estas persona komputilo produktita de Commodore International, eldonita en 1984. Ĝi celis esti enirnivela komputilo por anstataŭigi la VIC-20. Malpli multekosta versio, la Commodore 116, ankaŭ ekzistis kaj estis plejparte komercigita en Eŭropo.

C16 kaj C116 apartenas al la sama komputila familio, samkiel la pli altnivela Plus/4. Ili estas interne tre similaj al ĝi (kvankam kun malpli da ĉefmemoro – 16 KB anstataŭ 64 KB – kaj sen la uzant-konektilo kaj la programaro Three-Plus-One de la Plus/4). Programoj estas ĝenerale kongruaj inter ĉiuj tri modeloj, kondiĉe ke ili akceptu la pli malgrandan ĉefmemoron de la C16 kaj ne uzu la uzant-konektilon de la Plus/4.

La C16 estis fiasko en la usona merkato, sed ĝuis iom da sukceso en kelkaj eŭropaj landoj kaj Meksiko.

 Referencoj 

Kategorio:Komputilo
Kategorio:Aparataro de Commodore